
РЕПУБЛИКА БЪЛГАРИЯ
	Министерство на околната среда и водите

ДО 
Г-ЖА СИМОНА КРАЧУНОВА
УПРАВИТЕЛ НА „ЕЛЛИМЕД“ ЕООД 
УЛ. „СВ. СВ. КИРИЛ И МЕТОДИЙ“ № 19
ГР. ПЛЕВЕН




ОТНОСНО: Инвестиционно предложение (ИП) „Обособяване на помещения за производство на ортопедични обувки в съществуваща търговско-административна сграда в ПИ 56722.652.586, ул. „Вит“ № 19, гр. Плевен, общ. Плевен, обл. Плевен“


УВАЖАЕМА ГОСПОЖО КРАЧУНОВА,

         Във връзка с Ваше уведомление с вх. № АО-6272/11.12.2025 г. и допълнителна информация с вх. № АО-6272-1/09.01.2026 г. на РИОСВ – Плевен за ИП „Обособяване на помещения за производство на ортопедични обувки в съществуваща търговско-административна сграда в ПИ 56722.652.586, ул. „Вит“ № 19, гр. Плевен, общ. Плевен, обл. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:

ИП попада в обхвата на чл. 2, ал. 2 от Наредбата за ОС.
         1. ИП предвижда обособяване на помещения за производство на ортопедични обувки в съществуваща търговско-административна сграда 56722.652.586.1 в ПИ 56722.652.586, ул. „Вит“ № 19, гр. Плевен, без извършване на строително-монтажни работи (СМР). Транспортният достъп до имота ще се осъществява по прилежаща второстепенна улица „Вит“, гр. Плевен. Сградата е четири етажна с един подземен, и три надземни етажа, от които един партерен с търговски обект и два офисни. ИП предвижда да се запази предназначението на самостоятелните обекти на ниво партер и прилежащите им части от подземния етаж. На двата идентични етажа на коти 3.40 и 6.20 ще се организира производство на ортопедични обувки по индивидуална мярка. Достъпът до тях ще е от самостоятелно стълбище в североизточния край на сградата. Възложителят предвижда промяна на предназначението на сградата, от „Търговско-административна“ в „Производствена“, както и поетапното й въвеждане в експлоатация. Обектът е електрозахранен от изградени и съществуващи мрежи на „ЕРМ Запад“ ЕАД - гр. Плевен.  
Имотът ще се водоснабди чрез ново сградно водопроводно отклонение Ø63 PEHD тръби, от съществуващ водопровод Е Ø80 изпълнен в ПИ 56722.652.536, гр. Плевен, на срещуположния тротоар ще се монтира ПХ DN80. Сградата е с изпълнена водопроводна инсталация. 
         От ИП ще се генерират производствени отпадъци (изрезки от кожа и конци), които ще се събират и съхраняват разделно в плътни контейнери до предаването и за оползотворяване на лица притежаващи разрешение по чл. 35 от Закон за управление на отпадъците. Битовите отпадъци ще се управляват съгласно действащата сметосъбираща система на община Плевен. Образуваните битово-фекални отпадъчни води, чрез съществуващо сградно канализационно отклонение ще се заустват в съществуващата градска канализация. 
ПИ 56722.652.586, гр. Плевен, ул. „Вит“ № 19, е с вид собственост „Частна“, вид територия „Урбанизирана“, НТП „За друг вид производствен, складов обект“, с площ 714 кв. м (съгласно данни от скица № 15-882771-16.08.2023 г., издадена от СГКК– гр. Плевен). 

2. ИП не попада в границите на защитени територии по смисъла на Закона за защитените територии (ЗЗТ).

3. ИП не попада в границите на защитени зони по смисъла на Закона за биологичното разнообразие(ЗБР). Най-близко разположени защитени зони от мрежата НАТУРА 2000 на 4,8 км са:
• BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.);
• BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.)

4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).

С оглед гореизложеното, отчитайки местоположението (извън границите на защитени зони от мрежата „Натура 2000“, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 “Студенец” и BG0000240 “Студенец”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 “Студенец” и до пряко или косвено унищожаване, увреждане или фрагментиране на природни местообитания и на местообитания на видове от дивата флора и фауна, предмет на опазване в защитена зона BG0000240 “Студенец”;
•	Трансформация на местообитания на видове птици, на природни местообитания и на местообитания на видове от дивата флора и фауна, безпокойство или прогонване на видове от дивата флора и фауна, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху местообитания на видове птици, на природни местообитания и на местообитания на видове от дивата флора и фауна, предмет на опазване в защитените зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

    
							
С уважение, 

